Mart Helme

Mart Helme es un politico e diplomat. Il nascet li 31-im de octobre 1949 in Pärnu e es desde li annu 2013 li presidente del conservativ partise Conservativ Popul Partise de Estonia.

Personal e professional vive
Mart Helme finit li scole in Pärnu in li annu 1968. Il studiat historie in li Universitá de Tartu. Helme esset pos su studie inter 1973 e 1992 administrator del Asociation del Estonian Editores. In li annu 1994 Helme devenit diplomat. Il scrit mult historic libres.

Mart Helme es maritat con Helle-Monika Helme. Li cuple have du infantes. Con su unesim marita Sirje Helme il have tri infantes.

Durant li ocupation de Estonia per li Soviet-Union Mart Helme anc esset musicante e ludet in li musica-gruppe Fix, Hallo, Vitamiin e Hübriid li basse-gitarre.

Helme es conosset quam grand critico del politica de Russia.

Political cariera
 1994 Mart Helme devenit membre del diplomatic servicie de Estonia.
 1995-1998 Ambassador de Estonia in Russia.
 1999-2003 Vice-statal secretario in li ministerie por externi afere de Estonia.
 2003-2004 Consiliero in li ministerie por agricultura de Estonia.
 2003-2005 Membre del Estonian Popul Union
 2004 Helme candidat por li parlament de Estonia por li Rural Popul Union de Estonia.
 2005 Helme es excludet ex li Estonian Popul Union.
 2005-2009 Consiliero del membre del estonian parlament Tunne Kelam.
 2011 Helme esset singul candidate por li estonian parlament.
 2012 Helme devenit membre del Conservativ Popul Partise de Estonia.
 2013 Mart Helme devenit li 13-im de april 2013 presidente del conservativ partise Conservativ Popul Partise de Estonia.
 2015 Helme candidat por li estonian parlamant quam prim candidate del Conservativ Popul Partise de Estonia e es electet in li parlament.

Category:Estonianes